[Kako da prevedete naslove i opise govora]
Pre nego što predate svoj prevod ili transkript,
ne zaboravite da prevedete naslov i opis govora.
Polje za naslov i opis govora pronaći ćete
u svakom TED, TEDx i TED-Ed videu,
u gornjem levom uglu programa za titlovanje.
Da biste mu pristupili, kliknite ikonicu olovke.
Kada prevodite TED govor,
popunite naslov,
ime govornika
i opis na svom jeziku.
Kada radite na TED-Ed lekcijama,
pored prevoda naslova i opisa,
ne zaboravite da zadržite link koji vodi do cele TED-Ed lekcije,
a koji prati svaki video.
Takođe, prevedite izraze "Lesson by" i "animation by"
na kraju opisa.
Kada radite na TEDx govoru,
obavezno koristite standard za TEDx naslove i opise.
Standardni format za naslove uključuje naslov govora,
ime govornika
i naziv TEDx događaja,
koji su odvojeni vertikalnom linijom
sa praznim mestom pre i posle.
Ako je naslov u drugačijem obliku,
podesite ga da odgovara standardu.
Nemojte dodavati datum događaja ili bilo kakve druge informacije.
Nazivi TEDx događaja su brendirani termini
i ne smeju da se prevode
ili pišu sa razmakom između "TEDx" i naziva događaja.
Kada radite transkript ili prevod TEDx govora,
zapamtite da zadržite izjavu o odricanju od odgovornosti
i prevedete je na svoj jezik.
Ona može da se nalazi pre ili posle opisa govora.
Link ka dokumentu sa zvaničnim prevodima ove izjave
pronaći ćete u opisu ovog videa.
Opis bi trebalo da sadrži sažetak govora.
Biografiju govornika možete zadržati ako nije previše dugačka.
Ako opis govora nedostaje,
napišite sami kratak opis.
Upamtite da jezik naslova i opisa govora
mora odgovarati jeziku govora.
Naslov i opis ne smeju biti na engleskom ako je govor na nekom drugom jeziku.
Opšti tekst koji objašnjava šta je TEDx program
ne prevodi se i trebalo bi da se izostavi.
Kada završite sa naslovom i opisom,
kliknite "Done" u polju
i pošaljite svoj zadatak.
I za sada,
srećno transkribovanje i prevođenje!